มี พสพ กับแฟนวันที่8ก่อนวันที่ประจำเดือนตามปกติจะมาค่ะ ไม่ได้ป้องกัน ไม่ได้หลั่งอสุจิ กินยาคุมฉุกเฉินใน 24-28ชม.ค่ะ แล้วปกติประจำเดือนจะมาวันที่ 12 แต่นี่ประจำเดือนยังไม่มาเลยค่ะ ช้ากว่ากำหนดมา8วันแล้วค่ะ และมีตกขาวด้วยแต่ไม่มาก มีสีขาว ไม่มีกลิ่นค่ะ อยากทราบว่าเป็นผลข้างเคียงจากยาคุมหรือป่าวคะ หรือ เป็นอาการตั้งครรภ์
สวัสดีค่ะ การใช้ยาคุมฉุกเฉินนั้นอาจมีผลข้างเคียงเรื่องประจำเดือนที่มาคลาดเคลื่อนไปได้ แต่สุดท้ายก็ควรจะมา หรืออาจมีเลือดออกผิดปกติทางช่องคลอดร่วมด้วยได้หากได้กินยาคุมฉุกเฉินอย่างถูกต้องภายใน 72 ชั่วโมงหลังมีเพศสัมพันธ์ ยามีประสิทธิภาพประมาณ 80-90% ค่ะอย่างไรก็ตาม หากประจำเดือนมาช้ากว่า 35 วันจากครั้งก่อนแล้ว ควรซื้อชุดตรวจการตั้งครรภ์มายืนยันเบื้องต้น หากไม่แน่ใจผล หรือให้ผลลบแต่ประจำเดือนก็ยังไม่มา ควรไปยืนยันอีกครั้งที่รพ.ค่ะ